Document ID: 32006D0769

ODLOČBA KOMISIJE
z dne 31. oktobra 2006
o pripravi seznama regij in območij, upravičenih do sredstev Evropskega sklada za regionalni razvoj v okviru čezmejnega in nadnacionalnega vidika cilja evropskega ozemeljskega sodelovanja za obdobje 2007-2013
(notificirano pod dokumentarno številko C(2006) 5144)
(2006/769/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1083/2006 z dne 11. julija 2006 o določitvi splošnih določb za Evropski sklad za regionalni razvoj, Evropski socialni sklad in Kohezijski sklad (1) in zlasti člena 7 Uredbe,
po posvetovanju s Koordinacijskim odborom skladov iz člena 103 Uredbe (ES) št. 1083/2006,
ob upoštevanju naslednjega:
(1)
V skladu s točko (c) člena 3(2) Uredbe (ES) št. 1083/2006 je namen cilja evropskega ozemeljskega sodelovanja okrepitev čezmejnega sodelovanja s skupnimi lokalnimi in regionalnimi pobudami, nadnacionalnega sodelovanja pa z dejavnostmi, ki bi omogočile celosten ozemeljski razvoj, povezanimi s prednostnimi nalogami Skupnosti.
(2)
V skladu s prvim pododstavkom člena 7(1) Uredbe (ES) št. 1083/2006 so regije na ravni NUTS III Skupnosti ob vseh notranjih in nekaterih zunanjih mejah na kopnem in vse regije na ravni NUTS III Skupnosti ob morskih mejah, ki so praviloma med sabo oddaljene največ 150 kilometrov, pri čemer je treba upoštevati možne prilagoditve, potrebne za zagotavljanje usklajenosti in kontinuitete sodelovanja, upravičene do sredstev Evropskega sklada za regionalni razvoj v okviru cilja evropskega ozemeljskega sodelovanja.
(3)
V skladu s členom 7(2) Uredbe (ES) št. 1083/2006 so nadnacionalna območja prav tako upravičena do finančnih sredstev.
(4)
Zato je treba v skladu s tem pripraviti seznam upravičenih regij in območij.
(5)
Ukrepi, predvideni s to odločbo, so v skladu z mnenjem Koordinacijskega odbora skladov -
SPREJELA NASLEDNJO ODLOČBO:
Člen 1
Za namene nadnacionalnega sodelovanja iz člena 7(1) Uredbe (ES) št. 1083/2006 so do sredstev Evropskega sklada za regionalni razvoj v okviru cilja evropskega ozemeljskega sodelovanja upravičene regije s seznama v Prilogi I.
Člen 2
Za namene nadnacionalnega sodelovanja iz člena 7(2) Uredbe (ES) št. 1083/2006 so do sredstev Evropskega sklada za regionalni razvoj v okviru cilja evropskega ozemeljskega sodelovanja upravičena območja s seznama v Prilogi II.
Člen 3
Ta odločba je naslovljena na države članice.
V Bruslju, 31. oktobra 2006

Labels: 15
19
5